paragraph_text: Remetinečki rotor je veliki cestovni rotor u gradskoj četvrti Novi Zagreb – zapad, mjesnom odboru Kajzerica. Ima tri traka, vanjski mu je polumjer 74 m,<ref> te spaja Jadranski most, Jadransku aveniju, Aveniju Dubrovnik i Remetinečku cestu. Dolazni promet ima pravo prvenstva, najdesniji dolazeći trakovi sa sjevera, istoka i zapada odvojeni su od ostatka prometa, čime se smanjuje zagušenost za ta tri jednostavna prometna smjera. Rotor je poviše, ispod njega prolaze dvije tramvajske linije i nekoliko pješačkih pothodnika. Na najnižoj razini su po dvije trake u smjeru Avenija Dubrovnik-Jadranska avenija i u suprotnomu.